Albrecht Altdorfer. Philipp Kilianin kaiverrus 1600-luvulta.
**Albrecht Altdorfer** (n. 1480 – 12. helmikuuta 1538, Regensburg) oli saksalainen taidemaalari, painokuvien tekijä ja piirtäjä, jota pidetään yhtenä eurooppalaisen maisemamaalauksen perustajista.

Altdorfer vietti suurimman osan elämästään Regensburgissa, jonka kansalaisuuden hän sai vuonna 1505. Hän toimii myöhemmin kaupungin virallisena arkkitehtina ja kaupunginneuvoston jäsenenä. Altdorfer oli Tonavan koulukunnan merkittävin edustaja. Hänen varhaisissa henkilöitä kuvaavissa maalauksissa näkyy jo kasvavaa kiinnostusta maisemaa kohtaan. Vuonna 1510 valmistunut maalaus *Pyhä Yrjö ja lohikäärme* on käytännössä maisemamaalaus, sillä ritari jää maalauksessa pelkkään sivuosaan, kun huomio kohdistuu mahtavaan alkumetsään. *Maisema Regensburgista* (noin 1522–1525) on ensimmäisiä Altdorferin maalaamia puhtaita maisemakuvia, joissa ei ole lainkaan ihmishahmoja. Hänen suosikkiaiheinaan olivat Saksan ja Itävallan vehreät ja läpipääsemättömät aarniometsät. Hän kuvasi myös ensimmäisten joukossa auringonlaskua ja raunioita iltahämärässä. Useat hänen vuonna 1518 valmistuneista Pyhän Florianuksen kirkossa sijaitsevista alttaripaneeleista, jotka kuvaavat Kristuksen kärsimystä ja Pyhän Sebastianuksen marttyyrikuolemaa, ovat yökuvia, joissa hän hyödynsi soihtu- ja tähtivaloa. Altdorferin mestariteos on *Aleksanterin taistelu* (1529; Alte Pinakothek, München), joka on yhdistelmä uskomattoman yksityiskohtaista taistelukohtausta sekä dramaattista ja ilmeikästä maisemakuvaa.

Altdorferin maalausten näyttävät elementit näkyivät myös hänen piirustuksissaan, joista suurin osa tehtiin mustavalkoisin korostuksin ruskealle tai siniharmaalle paperille. Hänen kaiverruksilleen ja puupiirroksilleen oli ominaista leikkisä kekseliäisyys. Uransa loppupuolella Altdorfer otti käyttöön uuden taidegrafiikan menetelmän, etsauksen, ja teki tällä tekniikalla useita maisemakuvia.

Teoksia
-------

* Pyhä Yrjö ja lohikäärme (1510)*Pyhä Yrjö ja lohikäärme* (1510)
* Pyhän Sebastianuksen marttyyrikuolema (noin 1509–1516)*Pyhän Sebastianuksen marttyyrikuolema* (noin 1509–1516)
* Issoksen taistelu tai Aleksanterin taistelu (1529)*Issoksen taistelu* tai *Aleksanterin taistelu* (1529)
* Kaupunki järven rannalla, Etsaus (1520-luku)*Kaupunki järven rannalla*, Etsaus (1520-luku)
* Omakuva. Puupiirros (ennen vuotta 1530)*Omakuva*. Puupiirros (ennen vuotta 1530)

Lähteet
-------

1. 1 2 3  The Editors of Encyclopaedia Britannica: Albrecht Altdorfer *Encyclopædia Britannica*. Viitattu 6.12.2020. (englanniksi)

Aiheesta muualla
----------------

* Kuvia tai muita tiedostoja aiheesta **Albrecht Altdorfer** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kroatia
* Alankomaat
* Puola
* Vatikaani

 |
|  |
| Taiteenala | 
* Auckland
* South Australia
* KulturNav
* Victoria
* RKD Artists
* Städel
* Te Papa (New Zealand)
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |